תקופת הבדק על ליקויים במסגרות ובנגרות (כולל אלומיניום ופלסטיק), בריצוף ובחיפוי בפנים עומדת על שנתיים. על ליקויים בפיתוח החצר (כמו, ריצוף, גדרות, תאורה וניקוז), בחניות, במדרכות ובשבילים, וליקויים במערכת הבידוד התרמי ובידוד המים יש תקופת בדק של 3 שנים. משך תקופת הבדק על בעיות בצנרת המים והביוב, מערכת ההסקה, המרזבים ובעיות איטום עומד על 4 שנים. על ליקויים משמעותיים, כמו סדקים הגדולים מ-1.5 מ״מ, יש תקופת בדק בת 6 שנים, ועל ליקויי בנייה הכוללים בעיות בחיפוי החוץ, כולל התנתקות, התקלפות והתפוררות החיפוי, משך תקופת הבדק עומד על 7 שנים.